Han var en søn af [[gehejmeråd]] [[Hans Frederik von Levetzau]], fødtes 1742 (døbt 24. november) på Frydendal, blev allerede [[1749]] titulær [[kammerjunker (titel)|kammerjunker]], udnævntes [[1763]] til tjenstgørende kammerjunker hos [[Arveprins Frederik]], beskikkedes [[1768]] i henhold til en kongelig ordre til stiftamtmand over [[Ribe Stift]] og [[amtmand]] i [[Riberhus Amt]], udnævntes [[1781]] ved kabinetsordre til stiftamtmand over [[Aalborg Stift]] samt amtmand over [[Ålborghus Amt|Aalborghus]], [[Åstrup, Sejlstrup, Børglum Amt|Åstrup, Børglum og Sejlstrup Amter]], men indgav allerede [[1792]] ansøgning om på grund af svageligt helbred at måtte blive afskediget med pension, hvilket dog først det følgende år bevilgedes ham, samtidig med at den store omordning af landets amtmandsembeder besluttedes. Han døde 6. oktober 1817 i Kiel. [[1776]] blev han [[kammerherre]], [[1777]] [[hvid ridder]], [[1784]] gehejmeråd og [[1808]] [[gehejmekonferensråd]].
Personbillede_savnes Historie